Hei, olen Mari Valkonen. Tervetuloa kanssani Sanaa naisilta -ohjelmaan.
Tänään haluan puhua oikeasta paastosta -
ja siitä, mitä meille luvataan sen kautta.
Jumala antaa selkeitä ohjeita Raamatussa paastoon.
Jesajan kirjassa annetaan ohjeita, mitä paasto on hyvinä tekoina.
"Toisenlaista paastoa minä odotan: että vapautat syyttömät kahleista, -
irrotat ikeen hihnat ja vapautat sorretut, että murskaat kaikki ikeet, -
murrat leipää nälkäiselle, avaat kotisi kodittomalle, vaatetat alastoman, -
kun hänet näet, etkä karttele apua tarvitsevaa veljeäsi.
Silloin sinun valosi puhkeaa näkyviin kuin aamunkoi -
ja hetkessä sinun haavasi kasvavat umpeen.
Vanhurskaus itse kulkee sinun edelläsi -
ja Herran kirkkaus seuraa suojanasi.
Ja Herra vastaa, kun kutsut häntä, kun huudat apua, hän sanoo: -
"Tässä minä olen." Jos hävität sorron ikeen keskuudestasi -
ja lopetat sormella osoittelun ja pahat puheet,
jos annat nälkäiselle omastasi ja ravitset sen, joka kärsii puutetta, -
niin sinun pimeyteesi koittaa valo -
ja yön varjo muuttuu keskipäivän kirkkaudeksi.
Ja Herra on alati ohjaava sinua. Aavikon paahteessakin -
hän elvyttää voimasi ja vahvistaa jäsenesi.
Sinä olet kuin vehmas puutarha, kuin lähde, jonka vesi ei ehdy."
Siitä on löydettävissä myös toisia merkityssyvyyksiä.
Mieti Jumalan lupauksia. Hän parantaa haavasi, elvyttää voimasi.
Haavasi kasvavat umpeen.
Munkkien ja luonnontieteilijöiden pyrkimyksenä oli -
selvittää Jumalan lait. Luonnonlait ovat siis Jumalan lakeja.
Jumalan lainalaisuuteen kuuluu myös sellainen hormoni kuin oksitosiini.
Se on ihan vastikään löydetty. Luonnollisesti sitä syntyy, -
kun äiti synnyttää tai seksuaalisissa suhteissa.
Se on hormoni, välittäjäaine, elämänhelpottaja.
Tämä elämänhelpottaja lisää sosiaalista kanssakäymistä.
Alentaa verenpainetta, kortisolia, kipukynnystä ja vähentää ahdistusta.
Oksitosiini tuo meille rauhoittumisreaktion, -
joka on päinvastainen kuin "taistele ja pakene", -
joka merkitsee meille stressiä.
Tämä on siinä mielessä ihana hormoni, että tämä tuo meille -
rauhoittumista, luotettavuutta, levollisuuden tunnetta.
Ja meidän kipukynnyskin kohoaa.
Oksitosiini voi jopa parantaa haavoja.
Se tukee meidän kasvua ja paranemista, -
lisää kiintymystä, luottamusta ja empatiaa.
Tämä hormoni auttaa meitä tulkitsemaan ympäristön ärsykkeet -
ja siksi yhdistää meitä toisiimme.
Useammat meidän aivojen alueista pääsevät toimimaan, -
kun meillä on oksitosiinia.
Sen takia me ollaan joustavampia ihmissuhteissa.
Tämä hormoni ei auta meitä yhdistymään vain muihin -
vaan myös itseemme. Se auttaa meitä sitoutumaan.
Miten oksitosiinitasoja voi lisätä? Toivon, että mietit sitä oikeaa paastoa.
Fyysisessä kontaktissa, halauksissa, suukotteluissa ja hyväilyissä, -
ja myös kotieläimen kanssa.
On tutkittu, että koiran ja ihmisen läheinen suhde -
johtuu paljon oksitosiini hormonista.
Rohkaisevat sanat. Kun käytät rohkaisevia sanoja, -
se tuo toiselle oksitosiinia ja myös itselle, kun kuuntelee toista, -
on fyysisesti läsnä, kuuntelee silmillään ja antaa kaiken huomion.
Paul Zak, joka on tutkinut oksitosiinia, -
kertoo, että hän hississä juttelee porukoitten kanssa.
Samalla hän tankkaa siinä itseään ja toisia.
Yksi asia, missä varsinkin oksitosiini tulee meidän kehoon -
on mietiskelevä rukous.
Eli rukous, jossa olemme Jumalan lähellä.
Fyysisessä harjoittelussa, kun kävelemme, -
voimme vaikka rukouskävelyä harjoittaa tai voimme katsella puita.
Tunteissa, kun itkemme, silloin meillä vapautuu tätä hormonia.
Sanotaan, että itku puhdistaa. Samoin nauru.
Ei tunteita ei kannata pantata vaan päinvastoin.
Tunteet kannattaa tuoda ulos.
Jos kätkemme tunteemme, se laskee meidän hormonitasoja.
Myös anteliaisuus. Kun tunnemme olomme hyväksi, annamme toisille -
ja he antavat meille. Myös ajan antaminen auttaa.
Tässä on jännä ketjureaktio. Kun antaa itsestään jotain toiselle, -
antaa vaikka aikaa, niin tietyt hormonitasot nousevat ja -
tulee hyvä mieli. Niiden noustessa haluaa antaa.
Rauha, kosketus, lämpö ja myötätunto voimistaa ihmistä.
Toisen ihmisen herkkä ja kunnioittava kosketus, ja myötäelävä läsnäolo.
Se valaa meihin voimaa ja luottamusta, eheyttää ja parantaa.
Se antaa olemassaololle merkityksen.
Se on Jumalan lupaus. "Sinun haavasi kasvavat umpeen."
Emme ole onnellisia, jos elämässämme ei ole merkitystä.
Markku Ojanen kertoo kirjassaan tutkimuksesta, että yleensä -
onnellisempia ovat ne, jotka muita auttavat.
Toisten auttaminen on myös hyväksi terveydelle.
Tästä puhuu myös melko tuore amerikkalainen tutkimus, -
jossa seurattiin 1500 vanhusta.
Vanhuksista osa osallistui vapaaehtoistyöhön ja toinen ryhmä ei.
Viiden vuoden seurannassa havaittiin, että epäitsekkäillä oli -
puolet pienempi riski kuolla tutkimusjakson aikana.
Samanlainen tulos on saatu teini-ikäisillä.
Vapaaehtoistyössä olevat nuoret olivat onnellisempia.
Mikään mielihyvähakuinen toiminta ei tuo onnellisuutta.
Epäitsekkyys näyttää olevan suorassa suhteessa koettuun onnellisuuteen.
Hiljattain tutkimuksessa havaittiin myös, -
miten rahankäyttö lisäsi onnellisuutta.
Rahankäyttö jaettiin 2 luokkaan; henkilökohtaiseen ja sosiaaliseen.
Henkilökohtaiseen luettiin se, mitä itselle tarvittiin.
Sosiaaliseen toisille ostetut lahjat ja lahjoitukset hyväntekeväisyyteen.
Ainoastaan sosiaalisella rahankäytöllä oli yhteys onnellisuuteen.
Epäitsekkään toiminnan suotuisat terveysvaikutukset -
lisäävät sosiaalistavaa oksitosiini hormonia.
Hyvät ajatukset luo uusia aivoratoja.
Anteeksiantamattomuus, valittaminen, pahat puheet ja soluja tuhoutuu.
Oli kaksi mummoa, jotka asuivat kerrostalossa.
Ensimmäinen mummo asui ensimmäisessä kerroksessa.
Yhtenä päivänä hän huomasi, kuuli, kun ovikello soi.
Hän avasi oven ja siellä oli Ville.
Ville sanoi arasti "Kuule, meiltä meni pallo teidän parvekkeelle.
Saisinko käydä hakemassa?"
Mummo koki, että häntä häirittiin ja sanoi "Pitikö se sinne laittaa?
Eikö talonmies ole sanonut, ettei palloa pihalla pelata?".
"Anna olla viimeinen kerta, kun tulet tänne.
Jos vielä pallo tulee tänne, minä sen pidän."
Ville lähti vähän surullisen pois sieltä.
Hänelle jäi hirveän paha mieli.
Kuitenkin pojat on poikia ja seuraa- vana päivänä he pelasivat taas palloa.
Nyt pallo meni neljännen kerroksen mummon parvekkeelle.
Ville lähti hyvin arkaillen portaita ylös. Uskaltaako hän hakea palloa.
Hän soitti kelloa ja siellä oli mummo, joka oli kohdannut elämässään -
paljon kärsimystä mutta Jumala oli häntä kasvattanut.
Kun Ville tuli oven taakse, hän sanoi "Ville, mikä sinulla oli asiana?"
Ville varovasti sanoo "Kun se pallo meni sinne parvekkeelle".
Ja mummo sanoo "No, haetaan se pallo sieltä. Kyllä se löytyy.
Leivoin juuri pullaa. Otatko vähän pullaa ja maitoa?"
Niin Ville sai pullaa ja maitoa.
Voi olla, että tämän mummon parvekkeelle pallo menee joka päivä.
Voi olla, että Villen kaveritkin tulee palloa hakemaan.
Kummallako mummolla on rikkaampi elämä?
Äiti Teresa on sanonut "Älä koskaan anna kenenkään tulla luoksesi -
ja lähteä pois tuntematta oloaan onnellisemmaksi ja paremmaksi.".
Luen lopuksi Franciscus Assisilaisen rukouksen.
"Herra, tee minusta rauhasi väline, -
niin että sinne missä on vihaa, kylväisin rakkautta, -
missä katkeruutta, toisin anteeksiantamusta, -
missä epäilystä, auttaisin uskoon, missä epätoivoa, kantaisin toivoa,-
missä pimeyttä, loisin sinun valoasi, missä alakuloisuutta, virittäisin ilon.
Niin että, oi Mestari, en yrittäisi niin paljon -
etsiä lohdutusta kuin lohduttaa toisia, vaatia rakkautta kuin rakastaa toisia.
Sillä antaessaan saa, kadottaessaan löytää, -
Antaessaan anteeksi saa itse anteeksi, -
Kuollessaan nousee iänkaikkiseen elämään."
Toivon, että ymmärsit, miksi puhuin oikeasta paastosta ja -
samalla kerroin oksitosiinistä.
Eli kun me toimitaan Jumalan ohjeiden mukaan, -
Jumala on kätkenyt siihen salaisuuden, -
että kun me ensin annetaan toiselle, ollaan hyviä toisille, -
niin me itse voimme paremmin.
Me itse voimme hyvin ja elämämme on paljon rikkaampaa.
Jos haluamme olla sosiaalisia ja antaa toisille, -
näyttää heille, että he ovat hyviä, niin Jumala palkitsee sen meille.
Siinä on samanlainen periaate, kun sanotaan, että -
"Kun antaa, Jumala antaa sen takaisin.".
Hyvää illanjatkoa sinulle. Hei.
Tekstitys: A. Eskola